
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

91. Μεταβίβαση της αρμοδιότητας διορισμού και αντικατάστασης 

των μελών των Επιτροπών Διοίκησης των Δημοτικών και 
Κοινοτικών γυμναστηρίων στους Οργανισμούς Τοπικής Αυ¬ 
τοδιοίκησης . 

92. Μετατροπή της Αβερωφείου Πρακτικής Γεωργικής Σχολής 

Λάρισας και του Κέντρου Επαγγελματικής Γεωργικής Εκ¬ 
παίδευσης Νεμέας σε Τεχνικές Επαγγελματικές Σχολές Δευ¬ 
τεροβάθμιας Εκπαίδευσης . 

93. Τροποποίηση του Προεδρικού Διατάγματος αριθ. 411/1988 

(ΦΕΚ 192/Α/30.8.1988) «Οργανισμός του Ταμείου Ασφα- 
λίσεως Προσωπικού ΟΤΕ (ΤΑΠ-ΟΤΕ)».. 

94. Τροποποίηση του άρθρου 3 και συμπλήρωση της παρ. 5 του άρ¬ 

θρου 5 του Κανονισμού Παροχών του Επικουρικού Ταμείου 
Ασφαλίσεως Κρεοπωλών και Εργατοϋπαλλήλων Κρέατος . 4 

95. Αναγνώριση και κατάσταση του Σεβασμιωτάτου Μητροπολίτη 


Λάπης και Σφακίων Ειρηναίου Μεσαρχάκη. 5 

96. Προαγωγή του Αστυνομικού Σταθμού Ασπροβάλτας Θεσσαλο¬ 

νίκης σε Αστυνομικό Τμήμα ... 6 

97. Συμπλήρωση διατάξεων του Π.Δ/τος 244/1987 «Κανονισμός 

λειτουργίας επιβατηγών αυτοκινήτων δημόσιας χρήσης (ταξί 
- αγοραία) όλης της χώρας εκτός εκείνων που έχουν έδρα την 
περιοχή Αθηνών - Πειραιώς - Περιχώρων» (104/Α) .... 7 

98. Αρμοδιότητα δικαστηρίων και διαδικασία εκδίκασης υποθέ¬ 

σεων στις οποίες είναι διάδικος το Διεθνές Κεφάλαιο αποζημί¬ 
ωσης ζημιών ρύπανσης από πετρέλαιο. 8 


ΠΡΟΕΔΡΙΚΑ ΔΙΑΤΑΓΜΑΤΑ 


(ΐ) 

ΠΡΟΕΔΡΙΚΟ ΔΙΑΤΑΓΜΑ ΥΠ 1 ΑΡΙΘ. 91 
Μεταβίβαση της αρμοδιότητας διορισμού και αντικατάστασης των με¬ 
λών των Επιτροπών Διοίκησης των Δημοτικών και Κοινοτικών γυ¬ 
μναστηρίων στους Οργανισμούς Τοπικής Αυτοδιοίκησης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 8 παρ. 1 και 4 του Ν. 1416/1984, ΦΕΚ 146 Α (άρθρο 
26 κωδικοποιητικού Π.Δ. 323/89, ΦΕΚ 146 Α). 

2. Το άρθρο μόνο παρ. 10, του Π.Δ, 48/1984, (ΦΕΚ 15 Α) «Μετα¬ 
βίβαση αρμοδιοτήτων του Υπουργού Προεδρίας της Κυβέρνησης στους 
Νομάρχες». 

3. Την 698/1989 γνωμοδότηση του Συμβουλίου της Επικράτειας, 


με πρόταση των Υπουργών, Προεδρίας της Κυβέρνησης, Εσωτερικών, 
Οικονομικών και Πολιτισμού, αποφασίζουμε: 

Άρθρο μόνο 

1. Η αρμοδιότητα για τον διορισμό και την (αντικατάσταση των με¬ 
λών Επιτροπών Διοίκησης των υπό μορφή Ν.Π.Δ.Δ. λειτουργούντων 
Εθνικών, Δημοτικών και Κοινοτικών Γυμναστήριων (Ν. 423/1976 

1 άρθρο 6 παρ. 1, ΦΕΚ 223/1976 τ.Α’, όπως αντικαταστάθηκε με το 
άρθρο 3 περ. ε του Ν. 665/1977, ΦΕΚ 225/18.8,1977 τ.Α'), μετα¬ 
βιβάζεται στους Οργανισμούς Τοπικής Αυτοδιοίκησης. Από τη μεταβί¬ 
βαση αυτή εξαιρούνται τα Στάδια, γυμναστήρια και κέντρα της παρ. 10 

2 του άρθρου μόνου, Π.Δ. 48/1984. 

2.0 διορισμός και η αντικατάσταση των μελών των Επιτροπών, διε- 
νεργείται με απόφαση του δημοτικού ή κοινοτικού συμβουλίου σύμφωνα 
^ με τις διατάξεις του άρθρου 3 περ. ε, Ν. 665/1977 (ΦΕΚ 225 Α). 

Στον Υπουργό Εσωτερικών αναθέτουμε τη δημοσίευση και εκτέλεση 
του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΣΩΤΕΡΙΚΟΝ 

Ν. ΘΕΜΕΛΗΣ θ. ΚΑΤΡΙΒΑΝΟΣ 

ΟΙΚΟΝΟΜΙΚΟΝ ΠΟΛΙΤΙΣΜΟΥ 

Γ. ΑΓΑΠΗΤΟΣ Γ. ΜΥΛΩΝΑΣ 

- ♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 92 
Μετατροπή της Αβερωφείου Πρακτικής Γεωργικής Σχολής Λάρισας 
και του Κέντρου Επαγγελματικής Γεωργικής Εκπαίδευσης Νεμέας 
σε Τεχνικές Επαγγελματικές Σχολές Δευτεροβάθμιας Εκπαίδευ¬ 
σης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 3 και 5 του άρθρου 86 του Ν. 1566/1985 
«Δομή και λειτουργία της πρωτοβάθμιας και δευτεροβάθμιας εκπαί¬ 
δευσης και άλλες διατάξεις» (Α. 167). 

2. Την 641/1989 γνωμοδότηση του Συμβουλίου της Επικράτειας 
με πρόταση των Υπουργών Γεωργίας και Εθνικής Παιδείας και Θρη¬ 
σκευμάτων, αποφασίζουμε: 

Άρθρο 1 
Μορφή - Σκοπός 

1. Τα παρακάτω Εκπαιδευτικά ιδρύματα του Υπουργείου Γεωργίας 
μετατρέπονται σε Τεχνικές Επαγγελματικές Σχολές ως εξής: 

ΕψΗΜί. ι2. ι Ηί ΚΥΒΕΡΝΗΘΕΙ». (ι ίΥΧϋΙ. IΙΡΩI Ο) 


α) Η Αβερώφειος Πρακτική Γεωργική Σχολή Λάρισας σε Τεχνική 
Επαγγελματική Σχολή με ειδικότητα: αα) Τεχνιτών Αγροτικών Μηχα¬ 
νημάτων και ββ) Τεχνιτών Μελισσοκομίας. 

β) Το Κέντρο Επαγγελματικής Γεωργικής Εκπαίδευσης Νεμέας σε 
Τεχνική Επαγγελματική Σχολή με ειδικότητα «Τεχνιτών Αμπελουρ¬ 
γίας και Οινοτεχνίας». 

Οι παραπάνω Σχολές ανήκουν στη δευτεροβάθμια εκπαίδευση και 
λειτουργούν σύμφωνα με τις διατάξεις του Ν. 1566/1985 με την επι¬ 
φύλαξη των ειδικών ρυθμίσεων του διατάγματος αυτού. 

2. Σκοπός των Σχολών αυτών είναι ο οριζόμενος από τις διατάξεις 
του άρθρου 9 του Ν. 1566/1985. 

3. Οι Σχολές υπάγονται στο Υπουργείο Γεωργίας, το οποίο έχει την 
ευθύνη λειτουργίας τους. 

Άρθρο 2 

Όργανα Διοίκησης 

1. Όργανα διοίκησης των Σχολών είναι ο διευθυντής, ο υποδιευθυ¬ 
ντής και ο σύλλογος των διδασκόντων. Ο υποδιευθυντής ορίζεται εφόσον 
στις Σχολές λειτουργούν εννέα και άνω τμήματα τάξεων. 

2. Διευθυντής και Υποδιευθυντής των σχολών ορίζονται υπάλληλοι 
του κλάδου ΠΕΙ Γεωπονικού του Υπουργείου Γεωργίας, από τον 
Υπουργό Γεωργίας, ύστερα από απόφαση του αρμόδιου υπηρεσιακού 
συμβουλίου κατά τη διαδικασία των διατάξεων του Ν. 1586/ 
1986. 

Άρθρο 3 

Εκπαιδευτικό Προσωπικό 

1. Το εκπαιδευτικό προσωπικό των Σχολών αποτελείται από: 

α) Μόνιμους υπαλλήλους του Υπουργείου Γεωργίας των Κλάδων 
ΠΕΙ και ΤΕ1 που τοποθετούνται με απόφαση του Υπουργού Γεωργίας, 
ύστερα από πρόταση του αρμόδιου υπηρεσιακού συμβουλίου. 

β) Εκπαιδευτικούς τουν γενικών μαθημάτων της δευτεροβάθμιας εκ¬ 
παίδευσης, οι οποίοι προσλαμβάνονται με ωριαία αντιμισθία. 

2. Η πρακτική άσκηση των μαθητών ανατίθεται με απόφαση του 
Υπουργού Γεωργίας, ύστερα από εισήγηση των Σχολών, σε υπαλλή¬ 
λους του Υπουργείου Γεωργίας αντίστοιχης ειδικότητας. 

3. Σε περίπτωση τεκμηριωμένης έλλειψης καθηγητών των γενικών 
μαθημάτων, μπορεί να ανατίθεται η διδασκαλία των μαθημάτων φυσι- 
κής και μαθηματικών σε υπαλλήλους του Υπουργείου Γεωργίας, Κλά- 
πκδου ΠΕΙ Γεωπονικού. 

Άρθρο 4 

Φοίτηση - Διδακτικό έτος 

1. Η φοίτηση στις Σχολές είναι δύο χρόνια, σύμφωνα με το άρθρο 9 
παρ. 2 του Ν. 1566/1985. Κάθε διδακτικό έτος περιλαμβάνει τρία τρί¬ 
μηνα. 

2. Η έναρξη και η λήξη της σχολικής περιόδου ορίζονται με απόφαση 
του Υπουργού Γεωργίας. 

Άρθρο 5 

Εγγραφές - Τίτλοι σπουδών - Επαγγελματικά δικαιώματα 

1. Στις Σχολές του άρθρου 1 εγγράφονται απόφοιτοι τουλάχιστον Γυ¬ 
μνασίου ή άλλου ισότιμου σχολείου. Ο αριθμός των μαθητών σε κάθε 
τάξη των Σχολών ορίζεται σε 35. Σε περίπτωση υποβολής αιτήσεων εγ- 
γραφής περισσοτέρων των 35 θα λαμβάνεται υπόψη: 

α) Η βαθμολογία του τίτλου που προσκομίζει ο υποψήφιος μαθητής, 
β) Η οικογενειακή κατάσταση του μαθητή (παιδί πολυτέκνου, αναπή- 
ρου). γ) Η επαγγελματική εμπειρία (παιδί γεωργού κατά κύρια απα¬ 
σχόληση). δ) Συστατική επιστολή της επαγγελματικής εμπειρίας του 
υποψηφίου. 

Για την επιλογή των υποψηφίων μαθητών καταρτίζεται πίνακας 
υποψηφίων. Η σειρά κατάταξης των υποψηφίων καθορίζεται με βάση το 
σύνολο των μορίων που συγκεντρώνει κάθε υποψήφιος, σύμφωνα με τα 
εξής κριτήρια: 

α) Κάθε υποψήφιος παίρνει σε μόρια το γενικό βαθμό του τίτλου 
σπουδών που προσκομίζει για την εισαγωγή του. 

β) Τέκνα ανικάνων προς εργασία γονέων, αναπήρων ή θυμάτων ει¬ 
ρηνικής περιόδου ή αγωνιστών Εθνικής Αντίστασης ή πολυτέκνων, 


παίρνουν 3 μόρια. 


Οι παραπάνω κατηγορίες προσδιορίζονται σύμφωνα με τις κάθε φορά 
ισχύουσες διατάξεις. 


γ) Τέκνα γεωργών κατά κύρια απασχόληση, παίρνουν 3 μόρια. 

δ) Υποψήφιοι, τη φοίτηση των οποίων στη Σχολή προτείνουν με από¬ 
φασή τους τα Διοικητικά Συμβούλια Συνεταιριστικών ή ιδιωτικών ανά¬ 
λογου ειδικότητας, εργοστασίων, προκειμένου μετά την αποφοίτησή 
τους να ασχοληθούν στις επιχειρήσεις τους, παίρνουν 5 μόρια. 

ε) Υποψήφιοι, που έχουν προϋπηρεσία τουλάχιστον ενός έτους σε 
απασχόληση αναλόγου ειδικότητας, η οποία βεβαιώνεται με προσκό¬ 
μιση αριθμού ενσήμων βιβλιαρίου Ι.Κ.Α., παίρνουν 5 μόρια. 

2. Τα χορηγούμενα πτυχία στους αποφοίτους των Σχολών είναι ισό¬ 
τιμα με τα πτυχία των Τ.Ε.Σ. του Υπουργείου Εθνικής Παιδείας και 
Θρησκευμάτων. Ο τύπος και το περιεχόμενο των πτυχίων είναι ίδια με 
αυτά των Τ.Ε.Σ. του Υπουργείου Εθνικής Παιδείας και θρησκευμά¬ 
των, φέρουν τον τίτλο του Υπουργείου Γεωργίας και χορηγούνται από 
αυτό. 

3. Τα επαγγελματικά δικαιώματα των αποφοίτων των Τεχνικών 
Επαγγελματικών Σχολών (Τ.Ε.Σ.) «Τεχνιτών Αγροτικών Μηχανημά¬ 
των», «Τεχνιτών Μελισσοκομίας», «Τεχνιτών Αμπελουργίας και Οινο- 
τεχνίας», καθορίζονται σύμφωνα με τις διατάξεις της παρ. 1 του άρθρου 
64 του Ν. 1566/1985. 


Άρθρο 6 

Λειτουργία Οικοτροφείου 

Στις Σχολές λειτουργεί οικοτροφείο όπου διαμένουν και διατρέφονται 
δωρεάν οι μαθητές των Σχολών. Οι υποχρεώσεις και τα δικαιώματα 
των οικοτρόφων καθώς και το γενικώτερο πλαίσιο λειτουργίας του οι¬ 
κοτροφείου καθορίζονται με κανονισμό λειτουργίας που εκδίδεται από 
τον Υπουργό Γεωργίας, ύστερα από εισήγηση κάθε σχολής. 


Άρθρο 7 

Ρύθμιση λοιπών λειτουργικών θεμάτων 

Για τα λοιπά θέματα που αναφέρονται ιδίως: στο σύλλογο των διδα- 
σκόντων στο ωράριό διδασκαλίας, στην υπερωριακή διδασκαλία, στις 
υποχρεώσεις, στα καθήκοντα και στις πρόσθετες απασχολήσεις του εκ¬ 
παιδευτικού προσωπικού, στις διακοπές και αργίες, στη φοίτηση των 
μαθητών, στις κάθε φύσης εξετάσεις, στις εκδρομές και στην οργάνωση 
της μαθητικής ζωής, ισχύουν οι διατάξεις του Ν. 1566/1985. 

Στον Υπουργό Γεωργίας αναθέτουμε τη δημοσίευση και εκτέλεση 
του παρόντος διατάγματος. 


Αθήνα, 22 Μαρτίου 1990 


Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΓΕΩΡΓΙΑΣ ΕΘΝΙΚ. ΠΑΙΔΕΙΑΣ ΚΑΙ ΘΡΗΣ/ΤΩΝ 

ΙΩΑΝ. ΛΙΑΠΗΣ ΚΩΝ. ΔΕΣΠΟΤΟΠΟΥΛΟΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 93 
Τροποποίηση του Προεδρικού Διατάγματος αριθ. 411/1988 (ΦΕΚ 
192/Α/30.8.1988) «Οργανισμός του Ταμείου Ασφαλίσεως Προ¬ 
σωπικού ΟΤΕ (ΤΑΠ-ΟΤΕ)». 


Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

®) Της παρ. 5 του άρθρου 24 του Ν. 1558/1985 «Κυβέρνηση και 
Κυβερνητικά Όργανα» (ΦΕΚ 137/Α/1985). 

β) Της παρ. 10 του άρθρου 9 του Νόμου 1586/1986 «Βαθμολογική 
διάρθρωση των θέσεων του Δημοσίου, νομικών προσώπων δημοσίου δι¬ 
καίου και των Οργανισμών τοπικής αυτοδιοίκησης και άλλες διατάξεις 
(ΦΕΚ 37/Α/1.4.86) και ιδιαίτερα της παρ. 4 του άρθρου 11 αυτού. 

2. Την αριθ. 392/1989 γνωμοδότηση του Συμβουλίου της Επικρα- 

τείας μετά από πρόταση των Υπουργών Προεδρίας της Κυβέρνησης, 
Υγείας, Πρόνοιας χαι Κοινωνικών Ασφαλίσεων και Οικονομικών, απο¬ 
φασίζουμε: 

Άρθρο 1, „ . ·.. 

Το άρθρο 2 του Προεδρικού Διατάγματος 411/1988 (ΦΕΚ 192/ 
Α/88) «Οργανισμός του Ταμείου Ασφαλίσεως Προσωπικού Ο.Τ.Ε.», 
οιντικαθίσταται ως εξής: 

«Άρθρο 2 

Διάρθρωση Κεντρικής Υπηρεσίας 

Η Κεντρική Υπηρεσία, διαρθρώνεται ως εξής: 

1. Διεύθυνση Ασφάλισης, που συγκροτείται ως εξής: 
α) Τμήμα Συντάξεων Κύριας Ασφάλισης 

β) Τμήμα Μητρώου Ασφαλισμένων 
γ) Τμήμα Μητρώου Συνταξιούχων 
δ) Τμήμα Συντάξεων Επικουρικής Ασφάλισης 
ε) Τμήμα διαδοχικής Ασφάλισης 

2. Διεύθυνση Διοικητικού, που συγκροτείται ως εξής: 
α) Τμήμα Διοίκησης Προσωπικού 

β) Τμήμα Γραμματείας - Σχέσεων Κράτους - Πολίτη 
γ) Τμήμα Πληροφορικής 
δ) Τμήμα Ελέγχου και Επιθεώρησης 
ε) Γραφείο Τεχνικού 

3. Διεύθυνση Οικονομικού - Παροχών, που συγκροτείται ως εξής: 
α) Τμήμα Λογιστηρίου 

β) Τμήμα Εσόδων 

γ) Τμήμα Προμηθειών και Περιουσίας 
δ) Τμήμα Παροχών περίθαλψης σε είδος Κέντρου 
ε) Τμήμα Παροχών περίθαλψης σε χρήμα 
στ) Τμήμα Παροχών περίθαλψης σε είδος επαρχιών 
ζ) Τμήμα Δαπανών Διοίκησης - Χορήγησης Δανείων. 

4. Διεύθυνση Υγειονομικού που συγκροτείται ως εξής: 
α) Τμήμα Ιατρικής και Οδοντιατρικής Περίθαλψης 

β) Τμήμα Συμβάσεων Υγειονομικής Περίθαλψης 
γ) Τμήμα Φαρμακευτικής Περίθαλψης 
δ) Τμήμα Βοηθητικών Υγειονομικών Υπηρεσιών. 

5. Γραφείο Νομικών Υποθέσεων». 

Άρθρο 2 

Το άρθρο 4 του Π. Διατάγματος 411/88 «Οργανισμός του Ταμείου 
Ασφαλίσεως Προσωπικού ΟΤΕ (ΤΑΠ-ΟΤΕ)» αντικαθίσταται ως εξής: 

«Άρθρο 4 

Αρμοδιότητες Κεντρικής Υπηρεσίας 
1. ΔΙΕΥΘΥΝΣΗ ΑΣΦΑΛΙΣΗΣ 

Οι αρμοδιότητες της Διεύθυνσης Ασφάλισης, ανάγονται στα παρα¬ 
κάτω θέματα, που κατανέμονται μεταξύ των Τμημάτων αυτής, ως 
εξής: 

α) Τμήμα Συντάξεων Κυρίας Ασφάλισης, στο οποίο υπάγονται: 

Η επιστροφή ατομικών λογαριασμών στους ασφαλισμένους και τα 
μέλη οικογένειας αυτών. 

Η έκδοση συνταξιοδοτικών αποφάσεων, η κοινοποίηση αυτών στους 
ενδιαφερομένους και σε περίπτωση μηχανογραφικής επεξεργασίας ή 
τροφοδότηση της μηχανογράφησης με τα απαραίτητα στοιχεία, για την 
έκδοση των συντάξεων και η επιμέλεια και εισήγηση στα κατά νόμο αρ¬ 
μόδια όργανα επί ενστάσεων των συνταξιούχων και συνταξιοδοτικών 
και λοιπών αποφάσεων. 

β) Τμήμα Μητρώου ασφαλισμένων, στο οποίο υπάγονται: 

Η μέριμνα γιά την υπαγωγή στην ασφάλιση των προσώπων που 
ασφαλίζονται στο Ταμείο, σύμφωνα με τις ισχύουσες διατάξεις, την έκ¬ 
δοση των ασφαλιστικών βιβλιαρίων και τη χορήγηση προς τους ασφαλι¬ 
σμένους των εντύπων που προβλέπονται από το δίκαιο της ΕΟΚ για 
ασφαλιστική κάλυψη. 

γ) Τμήμα Μητρώου συνταξιούχων, στο οποίο υπάγονται: 

Η μέριμνα για τη συγκέντρωση των νόμιμων δικαιολογητικών που 
αφορούν μεταβολές της συνταξιοδοτικής κατάστασης κάθε συνταξιού¬ 
χου, όπως η χορήγηση ή περικοπή οικογενειακού επιδόματος, η δια¬ 


γραφή συνδικαιοδόχων μελών, η παρακράτηση εξόδων διατροφής λόγω 
διαζυγίου η έκδοση των αναγκαίων αποφάσεων, η συμπλήρωση των 
απαραίτητων παραστατικών που αφορούν τις πιο πάνω μεταβολές και η 
τροφοδότηση με αυτά της μηχανογράφησης, η παρακολούθηση και ο 
έλεγχος της σωστής απεικόνισης των μεταβολών από τη μηχανογρά¬ 
φηση, η επιμέλεια για την έκδοση και αποστολή των επιταγών συντά¬ 
ξεων και των ατομικών εκκαθαριστικών σημειωμάτων, η διενέργεια 
των υπέρ τρίτων κρατήσεων επί των συντάξεων, η έκδοση χρηματικών 
ενταλμάτων για απλήρωτες επιταγές και η κατάρτιση των λογιστικών 
εγγραφών της δαπάνης των συντάξεων και των κρατήσεων. 

δ) Τμήμα Συντάξεων Επικουρικής Ασφάλισης, στο οποίο υπάγονται: 

Η επιμέλεια της εφαρμογής των διατάξεων περί απονομής επικουρι¬ 
κού βοηθήματος και επιστροφής ατομικών εισφορών στους ασφαλισμέ¬ 
νους του ειδικού λογαριασμού του Ταμείου και στα μέλη της οικογένειας 
αυτών. Η έκδοση των αποφάσεων απονομής βοηθήματος, η κοινοποί¬ 
ηση αυτών στους ενδιαφερομένους και σε περίπτωση μηχανογραφικής 
επεξεργασίας, η τροφοδότηση της μηχανογράφησης με τα απαραίτητα 
στοιχεία για την έκδοση των βοηθημάτων και η επιμέλεια και εισήγηση 
στα κατά νόμο αρμόδια όργανα επί ενστάσεων των βοηθηματούχων 
κατά συνταξιοδοτικών και λοιπών αποφάσεων. 

ε) Τμήμα Διαδοχικής Ασφάλισης, στο οποίο υπάγονται: 

Η μέριμνα για τη συγκέντρωση των απαραίτητων δικαιολογητικών 
και η διενέργεια της σχετικής αλληλογραφίας σε ό,τι αφορά την προσμέ- 
τρηση χρόνου υπηρεσίας από διαδοχική ασφάλιση ή εξαγορά. 

Η έκδοση των απαραίτητων αποφάσεων ανακαθορισμού των συντά¬ 
ξεων και των βοηθημάτων. 

Η μέριμνα για τη μεταφορά ασφαλιστικών δικαιωμάτων ασφαλισμέ¬ 
νων του Ταμείου σε άλλους ασφαλιστικούς φορείς και την έκδοση των 
σχετικών αποφάσεων. 

Η συμπλήρωση των απαραίτητων παραστατικών για την αναπρο¬ 
σαρμογή των συντάξεων κατά τα ανωτέρω και η τροφοδότηση με αυτά 
της μηχανογράφησης. 

Η επιμέλεια για τον υπολογισμό των απαιτήσεων του Ταμείου και 
των υποχρεώσεων προς τρίτους από την εφαρμογή της νομοθεσίας περί 
διαδοχικής ασφάλισης, η διενέργεια της απαραίτητης αλληλογραφίας, 
η παρακολούθηση της έγκαιρης είσπραξης των σχετικών απαιτήσεων 
του Ταμείου και η μέριμνα για την έκδοση και πληρωμή των υποχρεώ¬ 
σεων του Ταμείου προς τους άλλους Ασφαλιστικούς Οργανισμούς. 

Η μέριμνα για τη συγκέντρωση των απαραίτητων δικαιολογητικών, 
την έκδοση της απόφασης του κατά νόμο αρμόδιου οργάνου για την 
αναγνώριση προϋπηρεσίας των ασφαλισμένων σύμφωνα με τις διατά¬ 
ξεις που ισχύουν, την κοινοποίησή του στους ενδιαφερομένους και τις 
αρμόδιες Υπηρεσίες του Ταμείου, καθώς και τη σχετική ενημέρωση του 
ατομικού φακέλλου και τη χορήγηση των σχετικών βεβαιώσεων. 

2. ΔΙΕΥΘΥΝΣΗ ΔΙΟΙΚΗΤΙΚΟΥ 

Οι αρμοδιότητες της Διεύθυνσης Διοικητικού, ανάγονται στα παρα¬ 
κάτω θέματα, που κατανέμονται μεταξύ των,Τμημάτων, ως εξής: 

α) Τμήμα Διοίκησης Προσωπικού, στο οποίο υπάγονται: 

Η παρακολούθηση της εφαρμογής της Νομοθεσίας που αφορά τις 
προσλήψεις και τις εν γένει υπηρεσιακές μεταβολές του προσωπικού του 
Ταμείου, η μελέτη και εισήγηση επί κάθε θέματος που αφορά την υπαλ¬ 
ληλική του ιδιότητα, η εφαρμογή των πειθαρχικών διατάξεων*του 
υπαλληλικού κώδικα, η μέριμνα για την κατάρτιση και εφαρμογή προ¬ 
γραμμάτων εκπαίδευσης του προσωπικού, η τήρηση του Μητρώου και 
των ατομικών φακέλλων των υπαλλήλων, σύμφωνα με τις διατάξεις 
που ισχύουν, η παρακολούθηση της προσέλευσης και αποχώρησης του 
προσωπικού και η χορήγηση των πάσης φύσεως αδειών. 

β) Τμήμα Γραμματείας - Σχέσεων Κράτους - Πολίτη, στο οποίο υπά¬ 
γονται: 

Η επεξεργασία των τροποποιήσεων της κείμενης νομοθεσίας του Τα¬ 
μείου. 

Η τήρηση του κοινού και εμπιστευτικού πρωτοκόλλου, η διεκπεραί¬ 
ωση της εισερχόμενης και εξερχόμενης αλληλογραφίας, η δακτυλογρά¬ 
φηση των πάσης φύσεως εγγράφων, η τήρηση αρχείου εξερχομένης αλ¬ 
ληλογραφίας. 

Η μέριμνα της πληροφόρησης των ασφαλισμένων και των συναλλασ- 
σομένων με το Ταμείο επί παντός θέματος που ενδιαφέρει τους ασφαλι¬ 
σμένους, σε συνεργασία με τα καθ’ ύλην αρμόδια Τμήματα, καθώς και η 
έκδοση έγκαιρων απαντήσεων επί δημοσιευμάτων του Τύπου ή αναφο¬ 
ρών και υπομνημάτων ασφαλισμένων και τρίτων. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Η φροντίδα για κάθε θέμα, που αναφέρεται στις δημόσιες σχέσεις του 
Ταμείου με τις Δημόσιες Υπηρεσίες, τα Νομικά Πρόσωπα Δημοσίου και 
Ιδιωτικού Δικαίου, τα Ιδρύματα και τους κάθε μορφής φορείς εσωτερι¬ 
κού και εξωτερικού. 

Η μέριμνα διεκπεραίωσης των προσκλήσεων των πρακτικών και των 
λοιπών εγγράφων του Διοικητικού Συμβουλίου, 
γ) Τμήμα Πληροφορικής, στο οποίο υπάγονται: 

Η μέριμνα για τη μελέτη και εφαρμογή μεθόδων και συστημάτων 
μηχανογραφικής ή μικροφωτογραφικής παρακολούθησης υπηρεσιακών 
αντικειμένων του Ταμείου, ο σχεδιασμός των αναγκαίων εντύπων και η 
δια των προσφοροτέρων μεθόδων συγκέντρωση, επεξεργασία και έκ¬ 
δοση των αναγκαίων στατιστικών στοιχείων και πληροφοριών, 
δ) Τμήμα Ελέγχου και Επιθεωρήσεως, στο οποίο υπάγονται: 

Η άσκηση ελέγχου επί της νομιμότητας των εισπράξεων, πληρωμών 
και συμψηφιστικών εγγραφών, εντολών πληρωμής ή μεταφοράς χρη¬ 
μάτων, καθώς και ο έλεγχος των πάσης φύσεως αποφάσεων των αρμό¬ 
διων οργάνων, οι οποίες συνεπάγονται οικονομικές επιπτώσεις για το 
Ταμείο, σύμφωνα με τις κείμενες διατάξεις και τις αποφάσεις του Διοι¬ 
κητικού Συμβουλίου. 

Η μέριμνα για την παρακολούθηση της εκτέλεσης των κονδυλίων του 
προϋπολογισμού, η ενημέρωση του σχετικού βιβλίου και η φροντίδα για 
την έγκριση των αναγκαίων συμπληρωματικών πιστώσεων. 

Η επιμέλεια της επιθεώρησης των υπηρεσιακών προκαταβολών και 
λοιπών διαχειρίσεοιν της Κεντρικής Υπηρεσίας του Ταμείου και των πε¬ 
ριφερειακών Υπηρεσιών, κατόπιν ειδικής εντολής από τον Συντονιστή 
και η υποβολή σχετικών εκθέσεων. 

ε) Γραφείο Τεχνικού, στο οποίο υπάγονται: 

Η επιμέλεια για την ανοικοδόμηση, τη συντήρηση και την παρακο¬ 
λούθηση της καλής κατάστασης και κανονικής λειτουργίας των οικοδο¬ 
μικών και λοιπών μηχανολογικών - εγκαταστάσεων των ακινήτων ιδιο¬ 
κτησίας του Ταμείου και των μισθωμένων υπ’ αυτού ακινήτων. 

Η μελέτη για την εκτέλεση τεχνικών έργων στην ακίνητη περιουσία 
του Ταμείου, για την οποία δεν κρίνεται αναγκαία από το Διοικητικό 
Συμβούλιο η ανάθεσή τής σε τρίτους. 

Η επίβλεψη της καλής εκτέλεσης των πάσης φύσεως τεχνικών έργων 
από τρίτους. 

Η εισήγηση στις αρμόδιες υπηρεσίες για κάθε θέμα, που αφορά τις 
οινωτέρω αρμοδιότητες της Υπηρεσίας. 

3. ΔΙΕΥΘΥΝΣΗ ΟΙΚΟΝΟΜΙΚΟΥ - ΠΑΡΟΧΩΝ 
Οι αρμοδιότητες της Διεύθυνσης Οικονομικού, ανάγονται στα παρα¬ 
κάτω θέματα, που κατανέμονται μεταξύ των Τμημάτων, ως εξής: 
α) Τμήμα Λογιστηρίου, στο οποίο υπάγονται: 

Η τήρηση της εφαρμογής του Λογιστικού σχεδίου, η κατάρτιση των 
αναγκαίων Λογιστικών εγγραφών για την τήρηση των λογιστικών βι¬ 
βλίων του Ταμείου, η κατάρτιση των ετησίων προϋπολογισμών - απο¬ 
λογισμών και ισολογισμών, η επιμέλεια για πληρωμή των εκδιδομένων 
χρηματικών ενταλμάτων και τραπεζικών εντολών, η μέριμνα για την 
παρακολούθηση των κεφαλαίων προς αποθεματοποίηση και Ταμειακή 
διεξαγωγή, η τήρηση του σχετικού αρχείου δικαιολογητικών και η εξυ¬ 
πηρέτηση κάθε λογιστικού και οικονομικού ελέγχου του Ταμείου, 
β) Τμήμα Εσόδων, στο οποίο υπάγονται: 

Η επιμέλεια για παρακολούθηση της κανονικής και τακτικής κατα¬ 
βολής των ασφαλιστικών εισφορών από τους εργοδότες, η παρακολού¬ 
θηση της είσπραξης των εσόδων του Ταμείου από αναγνώριση προϋπη¬ 
ρεσίας ασφαλισμένων και η είσπραξη των ασφαλιστικών εισφορών από 
τους συνταξιούχους του Δημοσίου. 

γ) Τμήμα Προμηθειών και Περιουσίου;, στο οποίο υπάγονται: 

Η παροικολούθηση της κίνησης των αξιογράφων του Ταμείου, η μέ¬ 
ριμνα για την εκμίσθωση της ακίνητης περιουσίας του Ταμείου και η 
παρακολούθηση της είσπραξης των μισθωμάτων, η διενέργεια των ανα¬ 
γκαίων συντηρήσεων των ακινήτων και των μηχανημάτων του Ταμείου 
και η τήρηση Μητρώου της κινητής και ακίνητης περιουσίας του Τα¬ 
μείου. 

' Η ενέργεια των προμηθειών και επενδύσεων του Ταμείου, η σύνταξη 
των σχετικών προκηρύξεων των διαγωνισμών, η διενέργεια αυτών και 
η κατάρτιση και υπογραφή των αναγκαίων συμβάσεων και η παρακο¬ 
λούθηση της διοικίνησης του εντύπου υλικού και της γραφικής ύλης, 
δ) Τμήμα Παροχών Περίθαλψης σε είδος Κέντρου. 

Η επιμέλεια για την εφαρμογή των διατάξεων που αφορούν τη χορή¬ 
γηση των παροχών περίθαλψης σε είδος, που πραγματοποιούνται στο 
Κέντρο, σύμφωνα με τα όσα ορίζονται ειδικότερα στον Κανονισμό περί¬ 


θαλψης του Ταμείου, η φροντίδα για την παραπομπή όσων περιπτώ¬ 
σεων προβλέπεται από τον Κανονισμό Περίθαλψης στις Υγειονομικές 
Επιτροπές, στο Υγειονομικό Συμβούλιο και το Διοικητικό Συμβού¬ 
λιο. 

Η επιμέλεια για την έκδοση των αποφάσεων χορήγησης παροχών 
περίθαλψης και η κοινοποίηση αυτών στους ενδιαφερομένους. 

Η συγκέντρωση των δικαιολογητικών, ο έλεγχος της νομιμότητας 
αυτών, η τιμολόγηση της σχετικής δαπάνης, η έκδοση του χρηματικού 
εντάλματος και η παράδοσή του στις οικονομικές Υπηρεσίες του Τα¬ 
μείου μετά την υπογραφή του από τα κατά νόμο αρμόδια όργανα. 

ε) Τμήμα Παροχών Περίθαλψης σε χρήμα, στο οποίο υπάγονται: 

Η μέριμνα για την εφαρμογή των διατάξεων, που αφορούν τη χορή¬ 
γηση παροχών περίθαλψης σε χρήμα, σύμφωνα με τα όσα ορίζονται ει¬ 
δικότερα στον κανονισμό Περίθαλψης του Ταμείου, η φροντίδα για την 
παραπομπή, όσων περιπτώσεων προβλέπεται από τον κανονισμό περί¬ 
θαλψης στις Υγειονομικές Επιτροπές, στο Υγειονομικό Συμβούλιο και 
στο Διοικητικό Συμβούλιο. 

Η επιμέλεια για την έκδοση των αποφάσεων χορήγησης παροχών 
περίθαλψης και η κοινοποίηση αυτών, στους ενδιαφερομένους. 

Η συγκέντρωση των δικαιολογητικών, ο έλεγχος της νομιμότητας 
αυτών, η τιμολόγηση της σχετικής δαπάνης, η έκδοση του χρηματικού 
εντάλματος και η παράδοσή τους στις Οικονομικές Υπηρεσίες του Τα¬ 
μείου μετά την υπογραφή τους από τα κατά νόμο αρμόδια όργανα. 

στ) Τμήμα παροχών περίθαλψης σε είδος επαρχιών. 

Η επιμέλεια για την εφαρμογή των διατάξεων που αφορούν τη χορή¬ 
γηση των παροχών περίθαλψης σε είδος, που πραγματοποιούνται στην 
επαρχία σύμφωνα με τα όσα ορίζονται ειδικότερα στον Κανονισμό Περί- 
θοελψης του Ταμείου, η φροντίδα για την παραπομπή όσων περιπτώ¬ 
σεων προβλέπεται από τον Κανονισμό περίθαλψης στις Υγειονομικές 
Επιτροπές, στο Υγειονομικό Συμβούλιο και στο Διοικητικό Συμβούλιο. 

Η επιμέλεια για την έκδοση των αποφάσεων χορήγησης παροχών 
περίθαλψης και η κοινοποίηση αυτών στους ενδιαφερομένους. 

Η συγκέντρωση των, δικαιολογητικών, που προέρχονται από την 
Επαρχία ο έλεγχος της νομιμότητας αυτών, η τιμολόγηση της σχετικής 
δαπάνης, η έκδοση του χρηματικού εντάλματος και η παράδοσή του 
στις οικονομικές Υπηρεσίες του Ταμείου μετά την υπογραφή του από τα 
κοινά κατά νόμο αρμόδια όργανα. 

ζ) Τμήμα Δαπανών Διοίκησης - Χορήγησης Δανείων, στο οποίο υπά¬ 
γονται: 

Η μέριμνα για την κατάρτιση των μισθοδοτικών καταστάσεων και η 
έκδοση των σχετικών χρηματικών ενταλμάτων για την πληρωμή μι¬ 
σθοδοσίας του προσωπικού και των λοιπών δαπανών Διοικήσεως, η συ¬ 
γκέντρωση των αναγκαίων δικαιολογητικών για την χορήγηση ατομι¬ 
κών και στεγαστικών δανείων και η διενέργεια των κρατήσεων υπέρ του 
Δημοσίου και τρίτων και η απόδοση αυτών. 

4. ΔΙΕΥΘΥΝΣΗ ΥΓΕΙΟΝΟΜΙΚΟΥ: 

Οι αρμοδιότητες της Δ/νσης Υγειονομικού, (ενάγονται στα παρα¬ 
κάτω θέματα, που κατανέμονται μεταξύ των Τμημάτων, ως εξής: 

α) Τμήμα Ιατρικής και Οδοντιατρικής Περίθαλψης, στο οποίο υπά¬ 
γονται: 

Η παροχή της ιατροφαρμακευτικής και οδοντιατρικής περίθαλψης 
των ασφαλισμένων στα εσωτερικά ιατρεία του Ταμείου. 

Ο έλεγχος της ιατροφαρμακευτικής. Νοσοκομειακής και Οδοντιατρι¬ 
κής περίθαλψης των ασφαλισμένων, που παρέχεται με ελεύθερη επι¬ 
λογή ιατρών, σύμφωνα με τις διατάξεις του Κανονισμού Περίθαλ¬ 
ψης- 

Η εισήγηση επί του προγράμματος εργασίας των ιατρών και οδοντιά¬ 
τρων και των αδειών αυτών. 

β) Τμήμα Συμβάσεων Υγειονομικής Περίθαλψης, στο οποίο υπάγο¬ 
νται: 

Η υποβολή των εισηγήσεων στο Δ.Σ. για κάθε θέμα που αφορά συμ¬ 
βάσεις ιατρών, κλινικών, νοσοκομείων, φαρμακείων και φαρμακευτι¬ 
κών Συλλόγων η μέριμνα για την κατάρτιση και παροικολούθηση της 
εφαρμογής τους. 

Η επιμέλεια για τα θέματα του Υγειονομικού Συμβουλίου και των 
Υγειονομικών Επιτροπών. 

γ) Τμήμα Φαρμακευτικής Περίθοιλψης, στο οποίο υπάγονται: 

Η επιμέλεια της συγκέντρωσης των δικαιολογητικών, φαρμακευτι¬ 
κής περίθαλψης και ο έλεγχος και η τιμολόγηση αυτών, σύμφωνα με 
την ισχύουσα νομοθεσία. Η πρόταση για την προμήθεια Υγειονομικού 
και Φαρμακευτικού υλικού για τις οινάγκες του Ταμείου και των ασφα- 
[ λισμένων. 

δ) Τμήμα Βοηθητικών Υγειονομικών Υπηρεσιών, στο οποίο υπάγο¬ 
νται: 

Η επιμέλεια για τον εφοδιασμό των ιατρείων του Ταμείου με τα απα¬ 
ραίτητα υλικά, η εισήγηση για την προμήθεια ειδών ιματισμού και ια¬ 
τρικών εργαλείων, και η φροντίδα για τον καθορισμό αυτών και η εκτέ¬ 
λεση ενέσεων και διαθερμιών στα εσωτερικά ιατρεία του Ταμείου. 

Η μέριμνα για τον έλεγχο των Ιδρυμάτων και Οίκων Ευγηρίας στα 
οποία περιθάλπονται ασφαλισμένοι του Ταμείου και η εισήγηση για τη 
λήψη των αναγκαίων μέτρων προστασίας αυτών. 

Η παρακολούθηση της καταλληλότητας των κατασκηνώσεων, στις 
οποίες φιλοξενούνται ασφαλισμένα παιδιά του Ταμείου και ο έλεγχος 
καλής διαβίωσης αυτών. 

Η παροχή συμβουλών και οδηγιών σε ασφαλισμένους που ζητούν τη 
συνδρομή του Ταμείου. 

Η μέριμνα για τη λειτουργία του φυσικοθεραπευτηρίου του Ταμείου. 

Η εισήγηση για το πρόγραμμα εργασίοις και αδειών των αδελφών 
Νοσοκόμων - Επισκεπτριών - Κοινωνικών Λειτουργών Φυσιοθερα¬ 
πευτών. , 

5. ΓΡΑΦΕΙΟ ΝΟΜΙΚΩΝ ΥΠΟΘΕΣΕΩΝ 

Η επιμέλεια και ο χειρισμός κάθε δικαστικής και εξώδικης υπόθεσης 
του Ταμείου, οι έγγραφες γνωμοδοτήσεις επί ερωτημάτων των Υπηρε¬ 
σιών του Ταμείου, ο έλεγχος των σχεδίων συμβάσεων του Ταμείου με 
τρίτους, ο έλεγχος της νομιμότητοις των αποφάσεων απονομής συντά¬ 
ξεων, αναγνώρισης προϋπηρεσιών και κάθε μορφής παροχών, για τις 
οποίες απαιτείται νομική κάλυψη, σύμφωνα με τις κείμενες διατάξεις. 

Η ενημέρωση των Υπηρεσιών του Ταμείου επί των νόμων, προεδρι¬ 
κών διαταγμάτων και Υπουργικών αποφάσεων, που δημοσιεύονται 
στην Εφημερίδα της Κυβέρνησης και αφορούν το Ταμείο, καθώς και της 
νομολογίας των δικαστηρίων, επί θεμάτων καταστάσεως του προσωπι¬ 
κού του Ταμείου, της εκάστοτε νομοθεσίας που ισχύει σχετικά με προσ¬ 
λήψεις υπαλλήλων και η πλήρης και συνεχής ενημέρωση τόσο του Νομι¬ 
κού Συμβούλου, όσο και των Δικηγόρων επί της σχετιζόμενης με τη λει¬ 
τουργία του ταμείου Νομοθεσίας, ώστε οι δικηγόροι του Ταμείου, με τη 
συνεχή παρουσία τους στα γραφεία του Ταμείου να είναι σε θέση να πα¬ 
ρέχουν αμέσως απαντήσεις και οδηγίες σε κάθε νομικό θέμα που ανακύ¬ 
πτει στις Υπηρεσίες, προκειμένου να διευκολύνεται η απρόσκοπτη και η 
χωρίς καθυστέρηση εξυπηρέτηση των ασφαλισμένων και των εν γένει 
συναλλασομένων με τις υπηρεσίες του Ταμείου». 

Άρθρο 3 

Το άρθρο 10 του Π.Δ. 411/1988, αντικαθίσταται ως εξής: 

«Άρθρο 10 

Προϊστάμενοι Υπηρεσιών 

1. Όλων των Υπηρεσιών του Ταμείου προΐσταται ο Συντονιστής 
Διοίκησης. 

Ο Συντονιστής Διοίκησης προΐσταται, συντονίζει, εποπτεύει και ελέγ¬ 
χει το έργο των Υπηρεσιών του Ταμείου, Κεντρικών και Περιφέρεια-. 
κών. 

Παρέχει οδηγίες για την ομοιόμορφη εφαρμογή των κειμένων διατά¬ 
ξεων των Υπουργικών και Δικαστικών Αποφάσεων και των αποφάσεων 
του Διοικητικού Συμβουλίου. 

Εισηγείται στο Διοικητικό Συμβούλιο για κάθε θέμα, για το οποίο 
απαιτείται απόφαση του Διοικητικού Συμβουλίου καθώς και για την εν 
γένει πορεία των Υπηρεσιών του Ταμείου. 

2. Των Διευθύνσεων προΐστανται μόνιμοι υπάλληλοι του Κλάδου ΠΕ 
Διοικητικού - Οικονομικού ή ΤΕ Δ/κού - Λογ/κού ή ΔΕ Δ/κού - Λογ/ 
κού πλην της Διευθύνσεως Υγειονομικού στην οποία πρδσταται υπάλλη¬ 
λος του Κλάδου ΠΕ Ιατρών Ειδικοτήτων - Οδοντιάτρων ειδικότητας 
παθολόγου ή καρδιολόγου ή χειρούργου. 

3. Των Τμημάτων προΐστανται υπάλληλοι του Κλάδου ΠΕ Διοικητι¬ 
κού - Οικονομικού ή υπάλληλοι του κλάδου ΤΕ Δ/κού - Λογιστικού ή 
υπάλληλοι του Κλάδου ΔΕ Διοικ/κού - Λογιστικού πλην των Τμημά¬ 
των φαρμακευτικής περίθαλψης, πληροφορικής, ιατρικής και οδοντια¬ 
τρικής περίθαλψης και Βοηθητικών Υγειονομικών Υπηρεσιών στα 
οποία προΐστανται υπάλληλοι των Κλάδων ΠΕ Πληροφορικής, ΠΕ Ια¬ 
τρών ειδικοτήτων - Οδοντιάτρων και ΤΕ Νοσηλευτικής - Επισκεπτριών 
- Επισκεπτών - Μαιευτικής ή Κοινωνικής Εργασίας ή φυσιοθεραπευ¬ 
τών, αντίστοιχα. 

4. Των Γραφείων προΐστανται υπάλληλοι του Κλάδου ΔΕ Διοικητι¬ 


κού - Λογιστικού πλην του Γραφείου Τεχνικού στο οποίο προΐσταται 
υπάλληλος του Κλάδου ΠΕ Πολιτικών Μηχανικών. 

5. Στο Γραφείο Νομικών Υποθέσεων προΐσταται ο Νομικός Σύμβου¬ 
λος». 

Άρθρο 4 

Η περίπτωση 9 του άρθρου 11 του Π.Δ. 411 /88, αντικαθίσταται ως 
εξής: 

«Οι υπάλληλοι του κλάδου ΥΕ1 Κλητήρων- Χειριστών Πολυγράφου 
- Φυλάκων και ΥΕ2 Αρχειοθετών στον κλάδο ΥΕ Επιμελητών της κα¬ 
τηγορίας ΥΕ». 

Άρθρο 5 

1. Από τη δημοσίευση του παρόντος καταργούνται οι διατάξεις των 
άρθων 2, 4 και 10 του Π.Δ/τος 411/88 και η περ. 9 του άρθρου 11 
του ίδιου Διατάγματος. 

2. Κατά τα λοιπά, ισχύουν και εφαρμόζονται οι διατάιξεις του Π.Δ. 
411/88. 

Στον Υπουργό Υγείας, Πρόνοιας και Κοινωνικών Ασφαλίσεων (ανα¬ 
θέτουμε την δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

Γ. ΜΕΡΙΚΑΣ 
-♦- 

Τροποποίηση του άρθρου 3 και συμπλήρωση της παρ. 5 του άρθρου 5 

του Κανονισμού Παροχών του Επικουρικού Ταμείου Ασφαλίσεως 

Κρεοπωλών και Εργατοϋπαλλήλων Κρέατος. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη:' 

1. Τις διατάξεις της παρ. 9 του άρθρου 6 του Ν. 4504/1966 (ΦΕΚ 
57/Α/1966), περί τροποποιήσεως και συμπληρώσεως διατάξεων τι- 
νών της εργατικής νομοθεσίας και περί ετέρων τινών διατάξεων. 

2. Τις διατάξεις του Π.Δ. 105/1988 (ΦΕΚ 46/Α/1988), Οργανι¬ 
σμός της Γενικής Γραμματείας Κοινωνικών Ασφαλίσεων του Υπουρ¬ 
γείου Υγείας, Πρόνοιας και Κοινωνικών Ασφαλίσεων. 

3. Τη γνώμη του Δ.Σ. του ΕΤΑΚΕΚ που έχει ληφθεί κατά την 13/ 
3.4.1989 συνεδρίασή του. 

4. Τη γνώμη του Συμβουλίου Κοινωνικής Ασφαλείας που έχει λη¬ 
φθεί κατά την 57/6.12.1989 συνεδρίασή του της ΚΕ’ περιόδου. 

5. Την 67/1990 γνωμοδότηση του Συμβουλίου της Επικράτειας 
μετά από πρόταση του Υπουργού Υγείας, Πρόνοιας και Κοινωνικών 
Ασφαλίσεων, αποφασίζουμε: 

Στον Κανονισμό Παροχών του Επικουρικού Ταμείου Ασφαλίσεως 
Κρεοπωλών και Εργατοϋπαλλήλων Κρέατος, όπως έχει εγκριθεί με την 
56523/1/55/8.2.1955 απόφαση του Υπουργού Εργασίας (ΦΕΚ 
21/Β/1955) και όπως ισχύει, επέρχονται οι εξής τροποποιήσεις: 

Άρθρο 1 

1. Οι παρ. 1 και 2 του άρθρου 3 (αντικαθίστανται ως εξής: 

«1. Οι προϋποθέσεις της νομοθεσίας του ΙΚΑ για την παροχή σύντα¬ 
ξης λόγω αναπηρίας, που ισχύουν κάθε φορά, σε συνδυασμό με τις δια- 
τάιξεις της νομοθεσίας του που καθορίζουν κάθε φορά την έννοια της 
αναπηρίας εφαρμόζονται ανάλογα και για τους ασφαλισμένους του Τα¬ 
μείου». 

2. Το δεύτερο εδάφιο της παρ. 3 του άρθρου 3 καταργείται. 

Άρθρο 2 

Στην παρ. 5 του άρθρου 5 προστίθεται δεύτερο εδάφιο ως εξής: 

κατώτατα όρια αυτά μειώνονται σε κάθε περίπτωση κατά το ποσοστό 
που ο συνταξιούχοι; λαμβάνει μειωμένη σύνταξη». 

Άρθρο 3 

Η ισχύς του Δ/τος αυτού, αρχίζει από την δημοσίευσή του στην Εφη¬ 
μερίδα της Κυβερνήσεως. 

Στον Τπουργό Τγείας, Πρόνοιας και Κοινωνικών Ασφαλίσεων, ανα¬ 
θέτουμε την δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΥΓΕΙΑΣ. ΠΡΟΝΟΙΑΣ & ΚΟΙΝ. ΑΣΦΑΛΙΣΕΩΝ 

ΓΕΟΡΓΙΟΣ ΜΕΡΙΚΑΣ 

Αναγνώριση και κατάσταση του Σεβασμιωτάτου Μητροπολίτη Λάπης 

και Σφακίων Ειρηναίου Μεσαρχάκη. 

. Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις α. των άρθρων 2-10 παράγρ. 3, 21 και 22 του Ν. 
4149/1961 «περί του Καταστατικού Νόμου της εν Κρήτη ορθοδόξου 
Εκκλησίας και άλλων τινών διατάξεων» (ΦΕΚ 41 τ,Α’), β) του άρθρου 
1 του Ν.Δ. 464/1970 «περί αντικαταστάσεως του άρθρου 22 του Ν. 
4149/1961 κ.λπ.» (ΦΕΚ 57 τ.Α’) και γ) του άρθρου 2 του Ν.Δ. 77/ 
1974 «περί τροποποιήσεως και συμπληρώσεως του Ν. 4149/61 
κ.λπ.» (ΦΕΚ 267 τ.Α’). 

2. Το αριθμ. 43/20.2.1990 έγγραφο της Ιεράς Επαρχιακής Συνό¬ 
δου της Εκκλησίας της Κρήτης, με το οποίο απεστάλησαν στο Υπουρ¬ 
γείο Εθνικής Παιδείας και Θρησκευμάτων οι από 6.2.1990 και 
14.2.1990, πράξεις της, σχετικά με την γενομένη, κατά την έκτακτη 
σύνοδο της 14.2.1990, εκλογή του Αρχιμανδρίτη Ειρηναίου Μεσαρ¬ 
χάκη ως Μητροπολίτη της Ιεράς Μητροπόλεως Λάμπης και Σφακίων 
και 3. το αριθμ. 46/6.3.90 έγγραφο της Ιεράς Επαρχιακής Συνόδου 
της Εκκλησίας της Κρήτης, με το οποίο ανακοινώνεται στο Υπουργείο 
Εθνικής Παιδείας και Θρησκευμάτων ότι την 21.2.1990 τελέσθηκε 
κατά την Εκκλησιαστική τάξη στον Ιερό Ναό Αγ. Μηνά Ηρακλείου, το 
Μέγα Μήνυμα του ανωτέρω και ότι χειροτονήθηκε σε Αρχιερέα την 
22.2.1990 στον πιο πάνω Ιερό Ναό, με πρόταση του Υπουργού Εθνι¬ 
κής Παιδείας και Θρησκευμάτων, αποφασίζουμε: 

Αναγνωρίζεται και καθίσταται Μητροπολίτης της Ιεράς Μητροπό¬ 
λεως Λάμπης και Σφακίων ο Σεβασμιώτατος Μητροπολίτης Ειρηναίος 
Μεσαρχάκης που εκλέχθηκε σύμφωνα με τους νόμους και τους Ιερούς 
κανόνες και χειροτονήθηκε σε αρχιερέα κατά την τάξη της Ορθοδόξου 
Εκκλησίας και παραγγέλουμε στις αρχές του Κράτους να του απονέ-’ 
μουν τις τιμές που αρμόζουν στο αξίωμά του. 

Στον Υπουργό Εθνικής Παιδείας και Θρησκευμάτων αναθέτουμε την 
δημοσίευση και εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΚΩΝ/ΝΟΣ ΔΕΣΠΟΤΟΠΟΥΛΟΣ 

Προαγωγή του Αστυνομικού Σταθμού Ασπροβάλτας Θεσσαλονίκης σε 
Αστυνομικό Τμήμα. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: 

α. Του άρθρου 11 παρ. 1 εδάφ. α’ και β’ του Ν. 1481/1984 «Οργα¬ 
νισμός Υπουργείου Δημόσιας Τάξης» (Α-152) όπως αντικαταστάθηκε 
με το άρθρο 1 παρ. 1 του Ν. 1590/1986 (Α-49). 

β. Του Π.Δ. 137/1986 «Συγκρότηση της Γενικής Γραμματείας Δη¬ 
μόσιας Τάξης σε Υπουργείο Δημόσιας Τάξης» (Α-51). 

2. Την 83/1990 γνωμοδότηση του Συμβουλίου της Επικράτειας, 
με πρόταση του Υπουργού Δημόσιας Τάξης, αποφασίζουμε: 

Άρθρο μόνο 

1. Ο Αστυνομικός Σταθμός Ασπροβάλτας της Γενικής Αστυνομικής 
Διεύθυνσης Θεσσαλονίκης προάγεται σε Αστυνομικό Τμήμα και υπάγε¬ 
ται στην ίδια Γενική Αστυνομική Διεύθυνση. 

2. Ο Αστυνομικός Σταθμός Σταυρού υπάγεται εφεξής στο Αστυνο¬ 
μικό Τμήμα Ασπροβάλτας. 

Στον Υπουργό Δημόσιας Τάξης αναθέτουμε ΐην δημοσίευση και 
εκτέλεση του παρόντος διατάγματος. 

Αθήνα, 22 Μαρτίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

Ο ΥΠΟΥΡΓΟΣ 
ΔΗΜΟΣΙΑΣ ΤΑΞΗΣ 

ΔΗΜΗΤΡΙΟΣ ΜΑΝΙΚΑΣ 
' -♦-' 

Συμπλήρωση διατάξεων του Π.Δ/τος 244/1987 «Κανονισμός λει¬ 
τουργίας επιβατηγών αυτοκινήτων δημόσιας χρήσης (ταξί - αγο¬ 
ραία) όλης της χώρας εκτός εκείνων που έχουν έδρα την περιοχή 
Αθηνών - Πειραιώς - Περιχώρων» (104/Α). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α. Της παραγράφου 5 του άρθρου 25 του Ν. 588/ 
77 (148/Α), «περί οργανώσεως των αστικών συγκοινωνιών Πρωτευ- 
ούσης και άλλων τινών διατάξεων» σε συνδυασμό με την περίπτωση γ’ 
του άρθρου 2 του ίδιου νόμου, όπως η περίπτωση αυτή αντικαταστά- 
θηκε με το άρθρο 14 του Ν. 1437/1984 (59/Α) και β) της παραγρά¬ 
φου 5 του άρθρου 24 του Ν. 1558/1985 «Κυβέρνηση και Κυβερνητικά 
Όργανα» (137/Α). 

2. Τις αριθμ. 17/1989 και 412/1989 γνωμοδοτήσεις του Συμβου¬ 
λίου της Επικράτειας, με πρόταση των Υπουργών Προεδρίας της Κυ- 
πκβέρνησης, Οικονομικών και Μεταφορών και Επικοινωνιών, αποφα¬ 
σίζουμε: 

Άρθρο μόνο 

Στο άρθρο 1 του Π.Δ/τος 244/1987 προστίθεται η παράγραφος 
12, που έχει ως εξής: 

«Στις περιπτώσεις που σε διάφορους νομούς, δεν υπάρχει αμιγές σω¬ 
ματείο οδηγών Ε.Δ.Χ. αυτοκινήτων για τη συμμετοχή εκπροσώπου του 
στο Πειθαρχικό Συμβούλιο Α’, αλλά υπάρχει μικρό σωματείο οδηγών, 
αποτελούμενο από οδηγούς Ε.Δ.Χ. αυτοκινήτων, λεωφορείων, τουρι¬ 
στικών λεωφορείων, φορτηγών, κ.λπ., θα συμμετέχει στο Πειθαρχικό 
Συμβούλιο Α’, όπου προβλέπεται εκπρόσωπος οδηγών για παραβάσεις 
οδηγών Ε.Δ.Χ. αυτοκινήτων εκπρόσωπος από το μικτό σωματείο οδη¬ 
γών και συγκεκριμένα από τον κλάδο των οδηγών Ε.Δ.Χ. αυτοκινή¬ 
των. 

Σε περίπτωση που σε κάποιο νομό, δεν υπάρχει ούτε μικτό σωματείο 
οδηγών, θα πρέπει με μέριμνα του οικείου Νομάρχη να ορίζεται ένας 
από τους οδηγούς Ε.Δ.Χ. αυτοκινήτων του Νομού με τον αναπληρωτή του. 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Ο αναπληρωτής συμμετέχει στο Πειθαρχικό Συμβούλιο Α', στις περι¬ 
πτώσεις απουσίας ή κωλύματος του μονίμου μέλους ή όταν αυζητούνται 
παραβάσεις που μπορεί να έχουν διαπραχθεί από το μόνιμο μέλος». 

Στον Υπουργό Μεταφορών και Επικοινωνιών αναθέτουμε· την δημο¬ 
σίευση και εκτέλεση του διατάγματος αυτού. 

Αθήνα, 22 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Ν. ΘΕΜΕΛΗΣ Γ. ΑΓΑΠΗΤΟΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Γ. ΝΟΥΤΣΟΠΟΥΛΟΣ 

■ -♦- ·■·.-■ 

Αρμοδιότητα δικαστηρίων και διαδικασία εκδίκασης υποθέσεων στις 

οποίες είναι διάδικος το Διεθνές Κεφάλαιο αποζημίωσης ζημιών ρύ¬ 
πανσης από πετρέλαιο. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο Έκτο εδαφ. α και γ του νόμου 1638/1986 «Κύρωση 
της διεθνούς σύμβασης που υπογράφηκε στις Βρυξέλλες το 1971 
«ίδρυση διεθνούς κεφαλαίου για την αποζημίωση ζημιών ρύπανσης από 
πετρελαιοειδή» και ρύθμιση συναφών θεμάτων» (Α’ 108). 

2. Τα άρθρα 2, 4, 5, 7 και 13 παρ. 3 της Διεθνούς Σύμβασης Βρυ¬ 
ξελλών 197Τ που κυρώθηκε με το νόμο 1638/1986. 

3. Τη γνωμοδότηση του Συμβουλίου της Επικράτειας αριθ. 400/89 
με πρόταση των Υπουργών Περιβάλλοντος, Χωροταξίας και Δημοσίων 
Έργων, Δικαιοσύνης και Εμπορικής Ναυτιλίας, αποφασίζουμε: 

-.· Άρθρο 1 ·. 

1. Για την εφαρμογή των διατάξεων αυτού του διατάγματος οι παρα¬ 
κάτω όροι έχουν το ακόλουθο εννοιολογικό περιεχόμενο: 

α. «Σύμβαση Κεφαλαίου». Η Διεθνής σύμβαση που υπογράφηκε στις 
Βρυξέλλες το 1971 και κυρώθηκε με το νόμο 1638/1986. 

«Το Κεφάλαιο». Το Διεθνές Κεφάλαιο που ιδρύεται με τη Σύμβαση 
Κεφαλαίου. 

Κατά τα λοιπά έχουν εφαρμογή οι ορισμοί του άρθρου 1 της Σύμβα¬ 
σης. 

Άρθρο 2 

1. Το Κεφάλαιο αναγνωρίζεται στην Ελλάδα σαν νομικό πρόσωπο, 
ικανό να αναλαμβάνει δικαιώματα και υποχρεώσεις και να παρϊσταται 


στο δικαστήριο σαν διάδικος με δικό του όνομα, για όλες τις έννομμες 
σχέσεις και τις δίκες που προβλέπονται από τη Σύμβαση Κεφαλαίου και 
τις διατάξεις αυτού του διατάγματος. 

2. Το Κεφάλαιο εκπροσωπείται από τον Διευθυντή του, που προβλέ- 
πκπεται στο άρθρο 29 της Σύμβασης Κεφαλαίου. 

Άρθρο 3 

Αρμόδιο να δικάσει τις διαφορές που αναφέρονται στο άρθρο 7 της 
Σύμβασης Κεφαλαίου είναι το Πολυμελές Πρωτοδικείο της έδρας της 
Εφετείου στην περιφέρεια του οποίου έλαβε χώρα το συμβάν που προκά- 
λεσε την ρύπανση ή το πρώτο σοβαρό περιστατικό αυτού αν αυτό αποτε- 
λείται από σειρά περιστατικών. Αν το συμβάν που προκάλεσε τη ρύ¬ 
πανση ή το πρώτο σοβαρό περιστατικό έλαβε χώρα έξω από την Ελλη¬ 
νική επικράτεια αρμόδιο είναι το Πρωτοδικείο της έδρας του Εφετείου 
στην περιφέρεια του οποίου έλαβε χώρα το πρώτο σοβαρό περιστατικό 
ρύπανσης ή η λήψη προληπτικών μέτρων για την αποτροπή ή μείωση 
των ζημιών. 

Άρθρο 4 

Αρμόδιο να δικάσει τις διαφορές που αναφέρονται στα άρθρα 10 έως 
13 της Σύμβασης Κεφαλαίου είναι το αρμόδιο σύμφωνα με τις διατάξεις 
του Κώδικα Πολιτικής Δικονομίας Πολυμελές ή Μονομελές Πρωτοδι-, 
κείο. Αν ο εναγόμενος δεν έχει την κατοικία ή την έδρα του στην Ελλάδα 
και δεν συντρέχει άλλη ειδική δωσιδικία κατά τις διατάξεις του Κώδικα 
Πολιτικής Δικονομίας αρμόδιο είναι το Πρωτοδικείο στην περιφέρεια 
του οποίου βρίσκεται ο τόπος παραλαβής του πετρελαίου από το υπό- 
πκχρεο κατά τη Σύμβαση Κεφαλαίου σε συνεισφορά πρόσωπο. 

Άρθρο 5 

Οι διαφορές που αναφέρονται στα προηγούμενα άρθρα 3 και 4 δικά¬ 
ζονται κατά την ειδική διαδικασία των άρθρων 666, 676 του Κώδικα 
Πολιτικής Δικονομίας που εφαρμόζονται ανάλογα. , ^ 

Άρθρο 6 

Το διάταγμα αυτό ισχύει από την ημερομηνία δημοσίευσής του στην 
Εφημερίδα της Κυβέρνησης και έχει εφαρμογή και για περιπτώσεις ζη¬ 
μιογόνων περιστατικών ρύπανσης που έχουν συμβεί πριν τη δημοσίευσή 

του. - · ' - 5 .■·.;. 

Στον Υπουργό Εμπορικής Ναυτιλίας αναθέτουμε την δημοσίευση και 
εκτέλεση του διατάγματος αυτού. 

Αθήνα, 21 Μαρτίου 1990 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ ΑΝΤ. ΣΑΡΤΖΕΤΑΚΗΣ 

ΟΙ ΥΠΟΥΡΓΟΙ 

ΔΙΚΑΙΟΣΥΝΗΣ ΠΕΡΙΒΑΛΛΟΝΤΟΣ. ΧΩΡ/ΕΙΑΣ & ΔΗΜ. ΕΡΓΩΝ 

ΚΩΝ/ΝΟΣ ΣΤΑΜΑΤΗΣ ΚΩΝ/ΝΟΣ ΛΙΑΣΚΑΣ 

ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΠΑΠΠΑΣ 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ 


ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρϊου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 

104 32 

ΤΕΙΕΧ 

22.3211 ΥΡΕΤ <3Β 

λειτουργούν καθημερινά από 8.00' έως 13.30’ 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Καποδιστρϊου 25 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμοϋ 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


• Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος τ ης ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 30. Από 9 σελίδες μέχρι 16 δρχ. 40, από 17 έως 24 δρχ. 50 

Από 25 σελίδες.και πάνω η τιμή πώλησης κάθε φύλλου (θσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε, θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 

Η ετήσια συνδρομή είναι: 


α) Για 
β) » 

γ) » 
δ) » 
ε) » 
στ) » 

ζ) » 

η) » 
θ) » 
.) » 
ια) Για 


το Τεύχος Α' 

» » Β’ 

» » Γ 

» » Δ' 

» » Αναπτυξιακών Πράξεων 

» » Ν.Π.Δ.Δ. 

» » ΠΑΡΑΡΤΗΜΑ 

» » Δελτ. Εμπ.& Βιομ. Ιδ. 

» » . Αν. Ειδικού Δικαστηρίου 

» » Α.Ε. & Ε.Π.Ε. 

όλα τα Τεύχη 


8.500 
12.500 

5.000 

12.000 

9.500 
5.000 
3.000 
6.000 

1.500 
25.000 
55.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 425 

» 625 

» 250 

» 600 

» 475 

» 250 

» 150 

» 300 

» 75 

» 1.250 

» 2.750 


Πληροφορίες: τηλ, 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ ·, 

















